L 132/12
LT
Europos Sąjungos oficialusis leidinys
2022 5 6
(21)
Jungtinės Amerikos Valstijos taip pat pranešė Komisijai apie vieną labai patogeniško paukščių gripo protrūkį tarp naminių paukščių.
Šis protrūkis nustatytas JAV Minesotos valstijoje, o 2022 m. balandžio 23 d. patvirtintas laboratoriniu tyrimu (AT-PGR);
(22)
be to, Jungtinės Amerikos Valstijos pranešė Komisijai apie dar vieną labai patogeniško paukščių gripo protrūkį tarp naminių paukščių.
Šis protrūkis nustatytas JAV Jutos (Utah) valstijoje, o 2022 m. balandžio 25 d. patvirtintas laboratoriniu tyrimu (AT-PGR);
(23)
Jungtinės Amerikos Valstijos taip pat pranešė Komisijai apie dar du labai patogeniško paukščių gripo protrūkius tarp naminių paukščių: vienas protrūkis nustatytas JAV Šiaurės Dakotos valstijoje, o kitas – JAV Pensilvanijos valstijoje.
Abu buvo patvirtinti 2022 m. balandžio 26 d. laboratoriniais tyrimais (AT-PGR);
(24)
Kanados, Jungtinės Karalystės ir Jungtinių Amerikos Valstijų veterinarijos tarnybos aplink užkrėstus ūkius nustatė 10 km kontrolės zoną ir įgyvendino likvidavimo strategiją, kad būtų suvaldytas labai patogeniškas paukščių gripas ir apribotas šios ligos plitimas;
(25)
Kanada, Jungtinė Karalystė ir Jungtinės Amerikos Valstijos pateikė Komisijai informaciją apie jų teritorijose susiklosčiusią epizootinę situaciją ir apie priemones, kurių jos ėmėsi, siekdamos užkirsti kelią tolesniam labai patogeniško paukščių gripo plitimui.
Komisija tą informaciją įvertino.
Remiantis tuo vertinimu ir siekiant apsaugoti Sąjungos gyvūnų sveikatos būklę, nebeturėtų būti leidžiama įvežti į Sąjungą naminių paukščių, naminių paukščių genetinės medžiagos produktų ir naminių bei medžiojamųjų paukščių šviežios mėsos siuntų iš teritorijų, kurioms dėl naujausių labai patogeniško paukščių gripo protrūkių taikomi Kanados, Jungtinės Karalystės ir Jungtinių Amerikos Valstijų veterinarijos tarnybų nustatyti apribojimai;
(26)
be to, Jungtinė Karalystė pateikė atnaujintą informaciją apie jos teritorijoje susiklosčiusią epizootinę situaciją, susijusią su naminių paukščių ūkiuose patvirtintų penkiolika LPPG protrūkių; Jungtinė Karalystė taip pat nurodė priemones, kurių ji ėmėsi, siekdama užkirsti kelią tolesniam šios ligos plitimui.
Visų pirma po šio LPPG protrūkio Jungtinė Karalystė įgyvendino likvidavimo strategiją, kad suvaldytų ir apribotų šios ligos plitimą.
Be to, įgyvendinusi likvidavimo strategiją užkrėstuose naminių paukščių ūkiuose jos teritorijoje, Jungtinė Karalystė baigė taikyti būtinąsias valymo ir dezinfekavimo priemones;
(27)
Komisija įvertino Jungtinės Karalystės pateiktą informaciją ir padarė išvadą, kad penkiolika LPPG protrūkių naminių paukščių ūkiuose, apie kuriuos ji pateikė atnaujintą informaciją, yra suvaldyti ir kad nėra jokios rizikos, susijusios su naminių paukščių prekių įvežimu į Sąjungą iš Jungtinės Karalystės zonų, iš kurių naminių paukščių prekių įvežimas į Sąjungą dėl tų protrūkių buvo laikinai sustabdytas;
(28)
Komisijos įgyvendinimo reglamentu (ES) 2022/649 (4) buvo iš dalies pakeistos GB-2.44 zonai skirtos eilutės Įgyvendinimo reglamento (ES) 2021/404 V ir XV prieduose Jungtinei Karalystei skirtame įraše.
Kadangi buvo pastebėta klaida, GB-2.44 zonai skirtos eilutės turėtų būti atitinkamai ištaisytos.
Tas ištaisymas turėtų būti taikomas nuo Įgyvendinimo reglamento (ES) 2022/649 taikymo pradžios datos;
(29)
todėl Įgyvendinimo reglamento (ES) 2021/404 V ir XIV priedai turėtų būti atitinkamai iš dalies pakeisti;
(30)
atsižvelgiant į dabartinę dėl labai patogeniško paukščių gripo Kanadoje, Jungtinėje Karalystėje ir Jungtinėse Amerikos Valstijose susiklosčiusią epizootinę situaciją ir didelę jo patekimo į Sąjungą riziką, Įgyvendinimo reglamento (ES) 2021/404 pakeitimai, kurie turi būti padaryti šiuo reglamentu, turėtų įsigalioti skubos tvarka;
(31)
šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
(4) Komisijos įgyvendinimo reglamentas (ES) 2022/649 2022 m. balandžio 20 d. kuriuo dėl Kanadai, Jungtinei Karalystei ir Jungtinėms Amerikos Valstijoms skirtų įrašų trečiųjų šalių, iš kurių į Sąjungą leidžiama įvežti naminių paukščių, naminių paukščių genetinės medžiagos produktų ir naminių paukščių bei medžiojamųjų paukščių šviežios mėsos siuntas, sąrašuose iš dalies keičiami Įgyvendinimo reglamento (ES) 2021/404 V ir XIV priedai (OL L 119, 2022 4 21, p. 5).